CELEX: 61963CJ0069
Language: da
Date: 1964-06-09
Title: Domstolens Dom (Første Afdeling) af 9. juni 1964. # Anne-Marie Capitaine, gift Marcillat, mod Kommissionen for Det Europæiske Atomenergifællesskab. # Sag 69-63.

DOMSTOLENS DOM (FØRSTE AFDELING)
      AF 9. JUNI 1964
      
         Anne-Marie Capitaine, gift Marcillat mod Kommissionen for Det europæiske økonomiske Fællesskab
      
      Sag 69/63
      Processprog: Fransk
      
      Angående:
      Ændring af beslutningerne om fratagelse af tilskuddet for dobbelt husførelse som følge af sagsøgerindens indgåelse af ægteskab, og påstand om at sagsøgte dømmes til at efterbetale de beløb, som sagsøgerinden følgelig har til gode fra tidspunktet for fratagelsen af tilskuddet.
      Domskonklusion :
      Søgsmål 69/63 forkastes, da det findes at savne fornødent grundlag.
      Generaladvokatens forslag til afgørelse:
      at sagsøgte frifindes.
      Sammendrag
      
               1.
            
            
               Tjenestemænd — søgsmål vedrørende beslutninger, der ligger forud for vedtægtens offentliggørelse — klagefrist
               (Euratom-tjenestemandsvedlægten, artiklerne 91 og 102)
            
         
               2.
            
            
               Tjenestemænd — ansættelseskontrakt indgået før vedtægten — søgsmål om fortolkningen af sådanne kontrakter — anvendelse af vedtægten efter fastansættelsen
               (Euratom-tjenestemandsvedtægten, artikel 91)
            
         
               3.
            
            
               Tjenestemænd — kontraktansatte — retsregler
            
         
               1.
            
            
               Artikel 91 er, for så vidt den indfører en frist for sagsanlæg, først anvendelig på tidligere beslutninger fra tidspunktet for dens offentliggørelse.
               Dette gælder navnlig for tvister angående anvendelse af vedtægtens artikel 102, der indeholder overgangsbestemmelser, som gør det muligt for allerede ansatte at blive omfattet af vedtægten, uden at de for ansættelse af tjenestemænd i vedtægten fastansatte regler skal anvendes.
            
         
               2.
            
            
               Hvis det imidlertid drejer sig om fortolkningen af en kontrakt, der er indgået i perioden forud for vedtægten, kan vedtægtens bestemmelser og navnlig artikel 91 ikke anvendes, før fastansættelsen er vedtaget på korrekt måde.
            
         
               3.
            
            
               Det er almindeligt anerkendt, at forordningerne om tjenesteforholdene finder anvendelse på offentligt ansatte på kontraktbasis, og at disse forordninger finder anvendelse på nyindtrådte ansatte.